lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru fr en es lv lv lv lv lv lv lv lv lv lv lv lv lv hbs_lat lv es lv lv lv lv lv lv lv lv nl lv lt lv en nl gl lv lv lv lv lv lv de ru lv nl en lv nl en lv nl ja lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jelgavā svinēs Neatkarības atjaunošanas dienu – ZZ.lv
Vārda dienas svin: Elma, Menarda, Elna
andra.ozola@zz.lv - 22.04.2022 - 14:34
4. maija svētku diena, atceroties pirms 32 gadiem pieņemto deklarāciju “Par Latvijas Republikas neatkarības atjaunošanu”, Jelgavā sāksies pulksten 10 ar ziedu nolikšanu pie Latvijas pirmā Valsts prezidenta Jāņa Čakstes pieminekļa. Dienas garumā būs iespēja apskatīt trīs izstādes, koru dziedātāji radīs vienotības sajūtu brīvdabas koncertzālē “Mītava”, bet patriotiskās noskaņās skanēs rokkoncerts kultūras namā. Savukārt skrējienā “Brīvības stafetes” aicināta piedalīties ne tikai skolu jaunatne, bet arī draugi un kaimiņi, darba kolektīvi un domubiedri. 4. maijā pie mājām un iestādēm jāpaceļ Latvijas valsts karogs, informē Jelgavas pašvaldības Sabiedrisko attiecību pārvaldē.
Ģederta Eliasa Jelgavas Vēstures un mākslas muzeja otrā stāva vestibilā varēs apskatīt izstādi “Brīvības balsis”. Tajā no muzeja krājumiem būs eksponēti sadzīvē lietoti priekšmeti ar vairāk nekā trīsdesmit gadu vēsturi – radioaparāti, portatīvais televizors, stacionārie telefona aparāti, arī tā laika laikrakstu numuri un fotogrāfijas. “138 Latvijas Augstākās Padomes deputātu balsojums “par” – viņu brīvības balsis – ļāva mūsu zemei atgriezties brīvu valstu saimē. Šīs brīvības balsis gaidīja visā Latvijā – laukos un pilsētās ļaudis visu dienu klausījās radio, gaidot balsojumu, gaidot brīvības balsis. Ārā pie tagadējā Saeimas nama pulcējās tūkstošiem cilvēku, lai sagaidītu un suminātu tos, kuru brīvības balsis tikko bija izskanējušas. Jelgavas muzeja izstāde atspoguļo to, kā Latvijas tauta saklausīja šīs brīvības balsis, kā šo ziņu pavēstīja viens otram. Atcerēsimies, ka tolaik komunikācijas iespējas bija gluži citādas,” stāsta muzeja direktores vietniece Marija Kaupere. Izstāde muzejā būs apskatāma līdz 15. maijam.
Jelgavas Svētās Trīsvienības baznīcas torņa 7. stāva konferenču zālē 4. maijā no pulksten 10 līdz 21 būs apskatāma Latvijas Republikas Neatkarības atjaunošanas dienai veltīta fotoretro­spekcija “Ceļā uz brīvību”. Torņa apmeklētāji izstādi varēs apskatīt bez maksas.
Pašvaldības iestādes “Kultūra” brīvdabas koncertzāles “Mītava” mākslinieciskais vadītājs Sandis Kalniņš informē, ka koncertzālē “Mītava” Pasta salā tiks eksponēti jauniešu, “Loesje” radošo rakstīšanas plakātu darbnīcu dalībnieku no visas Latvijas, veidotie plakāti. Jauniešu vēstījumi būs stimuls pārdomām par demokrātiju, vērtībām un būtisko. Izstādes darbi tapuši, biedrībai “Eiropas kustība Latvijā” sadarbojoties ar fondu atvērtai sabiedrībai “DOTS” projektā “DemokrātiJĀ!”. Izstāde būs apskatāma bez maksas no 1. līdz 9. maijam katru dienu no pulksten 10 līdz 20, bet visu vasaras sezonu tā būs pieejama koncertu un pasākumu apmeklētājiem.
Saturs turpināsies pēc reklāmas.
4. maijā pulksten 16 brīvdabas koncertzālē “Mītava” sāksies koncerts “Savā tautā”. Tajā piedalīsies Jelgavas valstspilsētas, Jelgavas novada un Olaines novada kori. Koncertu bagātinās Latvijas Universitātes pūtēju orķestris diriģenta Jāņa Puriņa vadībā, instrumentālā grupa un solisti. Koncertā iekļautas latviešu kormūzikas klasikas dziesmas “Gaismas pils”, “Manai dzimtenei”, “Mazs bij’ tēva novadiņis”, kā arī vēl maz dzirdēti jaundarbi no nākamā gada XXVII Vispārējo dziesmu un XVII Deju svētku repertuāra. Koncerta radošajā grupā ir Edgars Vītols, Sandis Kalniņš, Ilze Beķere un citi. Ieeja koncertā – bez maksas.
Savukārt pulksten 19 kultūras namā sāksies svētku koncerts. Tajā izskanēs latviešu strēlnieku dziesmas Reiņa Sējāna un Andra Sējāna apdarē “Ieklausies “Dvēseļu putenī” un latviešu spēka dziesmās”. Koncertā piedalīsies Jelgavas kamerorķestris, Jelgavas bigbends, Jelgavas 4. vidusskolas meiteņu koris “Spīgo” un Latvijas Nacionālās operas un baleta vokālā grupa. Solisti – Annija Putniņa, Vaida Vovere, Gerda Igaune, Toms Kalderauskis, Edvards Grieze, Patriks Tabaks, Eduards Rediko un Uga Gundars. Diriģents – Aigars Meri. Biļešu cena 4–6 eiro.
Pēc divu gadu pārtraukuma 4. maijā Jelgavas ielās atkal notiks skrējiens “Brīvības stafetes”. Tajā piedalīties aicinātas skolu komandas un citi interesenti, jāpiesakās līdz 2. maijam. Skrējiena laikā Lielās ielas posmā no Uzvaras ielas līdz Pētera ielai būs slēgta satiksme. “Skrējiena mērķis ir popularizēt skriešanu un citas fiziskās aktivitātes kā personīgās brīvības izpausmi, kā arī veicināt iedzīvotāju valstiskās apziņas un patriotisma nostiprināšanos,” norāda Sporta servisa centra direktora vietniece Maija Actiņa.
Saturs turpināsies pēc reklāmas.
Sacensības sāksies pulksten 11. Pulcēšanās – Hercoga Jēkaba laukumā no pulksten 10. Komandām būs jāveic apmēram 1,5 kilometru distance pa Lielo ielu. Starts un finišs – Uzvaras un Lielās ielas krustojumā. Stafetes posmi: Uzvaras iela–Katoļu iela, Katoļu iela–Pasta iela, Pasta iela–Mātera iela, Mātera iela–Pētera iela, Pētera iela–Mātera iela, Mātera iela–Pasta iela, Pasta iela–Katoļu iela, Katoļu iela–Uzvaras iela.
Jelgavas skolu komandām “Brīvības stafešu” skrējiens ir iekļauts 51. spartakiādē. Skolu komandas jāpiesaka līdz 2. maijam pa e-pastu maijaactina@inbox.lv.
Savukārt vispārējā grupā var startēt visi, kas vēlas (draugi, darba kolektīvi, kaimiņi, domubiedru grupas). Komandas sastāvs – astoņi dalībnieki, tostarp vismaz divas sievietes. Komandām jāpiesakās līdz 2. maija pulksten 17 pa e-pastu alona.fomenko@sports.jelgava.lv. Vārdiskais pieteikums būs jāiesniedz 30 minūtes pirms pirmā starta sacensību vietā Hercoga Jēkaba laukumā. Sacensības organizē Sporta servisa centrs.
Citas ziņas Jelgavā Kultūra
“Latvijas valsts mežu” dabas parkā Tērvetē notiks aktīvās tūrisma sezonas noslēguma svētki
Oktobrī sāksies vokālo ansambļu konkursa I kārta
“Toy rotaļlietu centrs – bibliotēka” Jelgavā atsāk savu darbību
Jelgavas Mūzikas vidusskolai 100 +1 – koncerts ar skatu nākotnē
No oktobra mainīsies Jelgavas Svētās Trīsvienības baznīcas torņa un muzeja darba laiks
Senās dievības ledus mākslā. Izsludināta pieteikšanās Starptautiskajam ledus skulptūru festivālam Jelgavā
Lai komentētu, jums jāpiesakās sistēmā.
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Jelgavas Mūzikas vidusskolas simtgades jubilejas koncerts “100+1”
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.